克里米亞自治共和國，係烏克蘭唯一嘅自治共和國，首府辛菲洛普，領土範圍包括大部份克里米亞半島。2014年，俄羅斯派遣不明武裝分子侵略並佔領克里米亞，槍手挾持克里米亞議會嘅議員，強逼佢哋投票支持親俄傀儡顛覆克里米亞政府，跟住仲搞咗個唔畀聯合國同歐洲安全合作組織監督，受到操縱嘅所謂「公投」，之後俄羅斯宣佈吞併克里米亞，國際社會普遍都譴責俄羅斯嘅侵略行徑，並呼籲尊重烏克蘭嘅主權同領土完整。